Victor Ejdsell

Victor Ejdsell (sündinud 6. juunil 1995 Karlstadis) on Rootsi jäähokimängija, kes mängib Rootsi kõrgliiga klubis Färjestad BK ründajana vasakäärel.

Ta alustas jäähokimängijana karjääri Rootsi madalamates liigades. 2013. aastal liitus ta Färjestadi noortevõistkonnaga. Rootsi kõrgliigas tegi ta debüüdi hooajal 2014–15. Hooajal 2016–17 mängis ta Rootsi esiliiga klubis BIK Karlskoga ning oli seal liigas resultatiivseim mängija (25+32). Hooajal 2017–18 mängis ta Rootsi kõrgliiga klubis HV71 ning tegi seal samuti silmapaistva hooaja (20+14).

2017. aasta mais sõlmis ta kaheaastase lepingu NHL-i klubiga Nashville Predators."Predators sign Ejdsell to entry-level contract". nhl.com. 15.5.2017. Vaadatud 12.4.2022 Predatorsis ei jõudnud ta aga kordagi mängida, sest 2018. aasta veebruaris kaubeldi ta Chicago Blackhawksi."Blackhawks acquire draft picks and Ejdsell from Nashville". NHL.com. 26.2.2018. Vaadatud 12.4.2022 NHL-is tegi ta Blackhawksi meeskonnas debüüdi 26. märtsil 2018 mängus San Jose Sharksi vastu. Pärast seda osales ta NHL-is veel viies mängus, saades kirja ühe väravasöödu. Hooaja 2017–18 lõpus mängis Ejdsell lisaks American Hockey League'is (AHL) Blackhawksi tütarklubis Rockford IceHogs. Ta paistis silma AHL-i hooaja 2017–18 väljalangemismängudes, kui lõi 13 mänguga seitse väravat ja andis viis väravasöötu. IceHogs jõudis AHL-i Läänekonverentsi finaali, kus kaotati Texas Starsile. Hooajal 2018–19 sai Ejdsell mänguaega ainult AHL-is IceHogsis, tehes 61 mänguga 12+17.

2019. aasta mais naasis Ejdsell Färjestadi.

 Viited 

 Välislingid 
 Victor Ejdsell hockeydb.com lehel

Kategooria:Rootsi jäähokimängijad
Kategooria:Chicago Blackhawksi mängijad
Kategooria:Sündinud 1995